Mo‘g‘ulistondagi KFC’ga tashrif buyurgan 247 kishi zaharlandi

Ulan-Batorda KFC restoranida ovqatlangan 247 kishi zaharlangan, deya xabar beradi “RBK”.

Buning oqibatida 42 kishi kasalxonaga yotqizilgan.
Jabrlanganlarda diareya, isitma va qusish qayd etilgan.
Kafe mahalliy “Tavan Bogd” kompaniyasining egasiga tegishli.
Hukumat ma’lumotlariga ko‘ra, majmuada bir qator jiddiy qonunbuzarliklar aniqlagan.
Xodimlarning tibbiy ko‘rikdan o‘tishmaganligi aniqlangan.
Tekshiruvlar davomida ichimlik suvida bakteriya va gazli suvda ichak tayoqchalari topilgan.
“Tavan Bogd” hozirda restoranni yopib qo‘ygan.
Kompaniya xodimlarni qayta tayyorlash bo‘yicha ish olib bormoqda.